b'\n_START_ARTICLE_\nJonas Lukauskas\n_START_SECTION_\nBiografija\n_START_PARAGRAPH_\n1954\xc2\xa0m. baig\xc4\x97 Zaras\xc5\xb3 gimnazij\xc4\x85. 1954\xe2\x80\x931957\xc2\xa0m. mok\xc4\x97si Kijevo jungtin\xc4\x97je savaeig\xc4\x97s artilerijos karo mokykloje, leitenantas. 1957\xe2\x80\x931959\xc2\xa0m. tarnavo Baltarusijos karo apygardoje (Lydoje) ir Pabaltijo karo apygardoje._NEWLINE_1959\xe2\x80\x931960\xc2\xa0m. Kauno miesto komjaunimo komiteto instruktorius. 1960\xe2\x80\x931961\xc2\xa0m. Kauno technikos mokyklos Nr. 2 direktoriaus pavaduotojas kult\xc5\xabriniam darbui ir gamybinio mokymo meistras. 1961\xe2\x80\x931962\xc2\xa0m. Panev\xc4\x97\xc5\xbeio m\xc4\x97sos kombinato technin\xc4\x97s informacijos in\xc5\xbeinierius ir civilin\xc4\x97s gynybos vir\xc5\xa1ininkas, VU neakivaizd\xc5\xbeiai studijavo pramon\xc4\x97s ekonomik\xc4\x85._NEWLINE_1962\xe2\x80\x931963\xc2\xa0m. LLKJS Panev\xc4\x97\xc5\xbeio miesto komiteto II-asis, 1963\xe2\x80\x931968\xc2\xa0m. I-asis sekretorius. 1966\xc2\xa0m. baig\xc4\x97 Vilniaus universiteto Ekonomikos fakultet\xc4\x85. 1968\xe2\x80\x931973\xc2\xa0m. LKP CK organizacinio-partinio darbo skyriaus instruktorius. 1971\xe2\x80\x931974\xc2\xa0m. neakivaizd\xc5\xbeiai studijavo Auk\xc5\xa1tojoje partin\xc4\x97je mokykloje prie SSKP CK. 1973\xe2\x80\x931975\xc2\xa0m. LKP CK organizacinio-partinio darbo skyriaus inspektorius. 1975\xe2\x80\x931985\xc2\xa0m. LKP \xc5\xa0iauli\xc5\xb3 miesto komiteto I-asis sekretorius. 1985\xe2\x80\x931986\xc2\xa0m. partin\xc4\x97s komisijos prie LKP CK pirmininkas. 1986\xe2\x80\x931988\xc2\xa0m. partin\xc4\x97s kontrol\xc4\x97s komisijos prie LKP CK pirmininkas. 1988\xe2\x80\x931990\xc2\xa0m. LSSR liaudies kontrol\xc4\x97s komiteto pirmininkas. _NEWLINE_Nuo 1976\xc2\xa0m. LKP CK narys. Nuo 1980\xc2\xa0m. LSSR AT deputatas. _NEWLINE_1993\xc2\xa0m. LR Kra\xc5\xa1to apsaugos Karini\xc5\xb3 objekt\xc5\xb3 inspekcijos organizacinio, 1993\xe2\x80\x931995\xc2\xa0m. Ginkluot\xc5\xb3j\xc5\xb3 paj\xc4\x97g\xc5\xb3 \xc5\xa1tabo (nuo 1994\xc2\xa0m. Generalinis \xc5\xa1tabas) Bendrojo, 1994\xc2\xa0m. Karini\xc5\xb3 problem\xc5\xb3 skyriaus, 1995\xc2\xa0m. Kariuomen\xc4\x97s vadovyb\xc4\x97s aparato Aptarnavimo tarnybos vir\xc5\xa1ininkas. 1994\xc2\xa0m. lapkri\xc4\x8dio 21 d. prezidento Algirdo Brazausko dekretu Nr. 443 suteiktas Lietuvos kariuomen\xc4\x97s pulkininko laipsnis.  1995\xc2\xa0m. gruod\xc5\xbeio 5 d. i\xc5\xa1leistas \xc4\xaf atsarg\xc4\x85.'